આ દરમિયાન મલ્હોત્રા અને ટીમના પોલીસકર્મીઓ ફરાર આરોપીઓના સુરત ઘરે પહોંચી ગયા. જો કે, ઘરને તાળું મારેલુ હતુ. સવાર પડવાને હજુ દોઢેક કલાકની વાર હતી આમ છતાં ઘટના ગંભીર હોવાથી મલ્હોત્રાએ પાડોશીનો દરવાજો ખખડાવ્યો. અંદરથી આવેલા એક યુવકને પોતાની ઓળખ આપી પુછ્યું, ‘બાજુ વાળા ક્યાં ગયા છે?’. પાડોશી યુવકે કહ્યું, ‘બન્ને બહેનોને કાલે સવારે જ ભાવનગરની બસમાં બેસાડી આવ્યો છું. તે પિયર જવાનું કહેતા હતા’.